
na doplnenie uznesenia vlády Slovenskej republiky č. 530 z 22. októbra 2014 
k Návrhu na realizáciu opatrení finančného, ekonomického a  sociálneho balíčka vlády v železničnej osobnej doprave


Vláda Slovenskej republiky na svojom rokovaní  22. októbra 2014 prijala uznesenie č. 530, ktorým schválila iniciatívny materiál predložený ministrom dopravy, výstavby a regionálneho rozvoja Slovenskej republiky pod názvom „Návrh na realizáciu opatrení finančného, ekonomického a sociálneho balíčka vlády v železničnej osobnej doprave“ a zároveň uložila ministrovi dopravy, výstavby a regionálneho rozvoja Slovenskej republiky prostredníctvom zmluvy o dopravných službách vo verejnom záujme zabezpečiť pre občanov Slovenskej republiky, osoby so štátnym občianstvom členského štátu Európskej únie alebo s trvalým pobytom v členskom štáte Európskej únie v rámci vnútroštátnej prepravy vo vozňoch 2. triedy bezplatnú prepravu detí do dovŕšenia 15 rokov veku, žiakov a študentov denného štúdia do dovŕšenia 26 rokov veku, bezplatnú prepravu osôb, ktoré dovŕšili 62 rokov veku a všetkých poberateľov dôchodkov podľa zákona č. 461/2003 Z. z. o sociálnom poistení v znení neskorších predpisov, ako aj osôb, ktorým bol obdobný nárok na vyplácanie takýchto dôchodkov priznaný verejnou inštitúciou členského štátu Európskej únie.
Predloženým materiálom sa navrhuje, aby schválené opatrenia v železničnej osobnej doprave sa v plnom rozsahu vzťahovali aj na poberateľov vdovských výsluhových dôchodkov, vdoveckých výsluhových dôchodkov, sirotských výsluhových dôchodkov a invalidných výsluhových dôchodkov, ktorých podmienky vzniku nároku sú upravené v osobitnom systéme sociálneho zabezpečenia policajtov, profesionálnych vojakov, príslušníkov Hasičského a záchranného zboru, príslušníkov Horskej záchrannej služby a colníkov zákonom č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.

